På en mark i Mellemholm i nærheden af Nibe er arkæologer fra Nordjyllands Historiske Museum i gang med en redningsaktion. De redder en masse ældgamle skeletter . -Det er ikke så tit vi ser de her hele skeletter, så det er bare skide spændende, siger udgravningsleder Marie Posselt De mange skeletter er fra omkring år 300 og ligger i kridtjord, hvilket betyder at de er meget velbevarede. Arkæologerne laver en såkaldt nødudgravning på marken, før de gamle knogler bliver pløjet mere i stykker end de allerede er. -Man kan se plovsporet der går igennem, siger Marie Posselt og peger på et kranium med tydelige spor efter landmandens plov. Ved at analysere skeletterne kan de se hvor hårdt de har haft det og hvilke sygdomme de mennesker havde dengang.
Arkæologer fra Nordjyllands Historiske Museum har fundet cirka 1700 år gamle grave uden for Aalborg.